ms en en en en id en en fr ms ca id en en en id en en fr ms ca ms ms en id ms ms ms id id id id ms id id id ms id id id id ms id ms id ms id id id id ms id id ms ms id id id id jv id id en en de en en nl en en en id en en id en id en ms fr en id id en eml en id en en en ms id ms vi en en en ms en en en ms en id en id en id en id en en en id en en en id id id en es en id en es en id ms en en en en fa en en en en en en es en en ms en fr en en en en en id en en
Dalam Nasihat Menasihati Jangan Patah Hati – Saifulislam.Com
Monday , September 5 2022
“Ana tak mampu lagi, sheikh. Anta sambung pula” kata sahabat saya.
Beliau menyerahkan mikrofon dan saya mengambil alih sesi.
Pagi itu kami belajar pengalaman baru. Kami dikehendaki menyampaikan ceramah motivasi kepada 400 orang pelajar di dewan besar sekolah. Tiada guru pengiring. Hanya kami berdua mengendalikan 400 pelajar.
Pelajar pula bukan sebarang pelajar.
Sepanjang sahabat saya berbicara, dengan 1001 seni bicaranya, para pelajar berbual-bual, baling-baling kapal terbang kertas, tuju-tuju plastik pembungkus roti, malah ada yang nekad pergi ke belakang pintu lipat dewan dan berbual dalam kumpulan masing-masing.
Masakan tidak, selain suara pelajar berbual dan bergurau yang memenuhi dewan, mikrofon pula dengar tidak dengar.
Dengan sengaja, saya tinggikan suara.
Muka senyum, walaupun hati sudah seperti jurulatih harimau sarkas.
Saya sambung ceramah sekitar 10 minit berselang seli soal jawab dan interaksi dengan beberapa puluh orang pelajar yang masih cuba memberikan tumpuan. Kemudian majlis berhenti rehat.
Berlari-larilah para pelajar meninggalkan dewan seperti banduan memanjat tembok penjara yang runtuh.
“Nak buat macam mana ya?” saya bertanya kepada rakan.
“Ana tak boleh dah, sheikh!” beliau jujur menjawab.
“Tak apalah. Lagi pun anta penat drive. Biar ana handle sepenuhnya sampai habis petang nanti” saya menawarkan diri.
Setiap kali mengendalikan program motivasi seperti itu, kami sudah sedia menagih-agihkan tajuk untuk dibawa. Tujuannya adalah mengimbangkan tenaga, dan mempelbagaikan gaya serta intonasi penyampaian. Tetapi apakan daya, rakan saya perlu mengutamakan tenaga untuk memandu pulang. Justeru biarlah saya cuba, setakat yang saya mampu.
Apabila sesi kedua bermula, para pelajar telah terlebih dahulu berceramah sesama mereka, sebelum saya membuka majlis.
“OKAY!!!” saya meninggikan suara.
“Saya memberi peluang kepada kamu untuk tidak melakukan dua dosa dalam satu masa. Jika kamu bising ketika saya bercakap, kamu menyakiti saya serta rakan yang mahu mendengar, dan itu dosa. Keduanya, kamu membuang masa kamu. Itu juga dicela agama. Saya beri peluang, siapa yang hendak dengar baki penyampaian saya, sila ke baris hadapan dan siapa yang ada benda lain nak bincang sesama kawan, sila ke belakang!” saya menerangkan peraturan baru ceramah kali ini.
Tanpa rasa malu, mereka menyambut tawaran saya. Sekitar 100 pelajar bergerak memenuhi kerusi hadapan manakala yang lain bergerak ke belakang. Malah yang terus keluar meninggalkan dewan pun, saya buat tidak nampak sahaja. Saya kasihan dengan pelajar yang mahu mendengar. Mereka dizalimi kawan-kawan mereka yang huru-hara itu.
Malah kami semua di dalam ini, dizalimi oleh pihak sekolah yang sebaik sahaja majlis bermula, guru pergi meninggalkan dewan dan tidak memantau tingkah laku pelajar mereka di hari itu.
Saya menggunakan sepenuh ‘kepakaran’ untuk tidak mempedulikan kerenah pelajar di belakang. Hanya di hujung mata, saya nampak mereka membaling kertas, ketawa kuat-kuat seperti sengaja mencabar saya dan terus menerus mengurniakan kami antara pengalaman terpahit sepanjang mengendalikan program di sekolah.
Tumpuan adalah kepada pelajar di baris hadapan.
Biar pun program itu penuh sedewan dengan lebih 400 pelajar, bagi saya peserta program ini hanya 100 dan jumlah 100 itulah usaha dan doa kami semua bertemu jodoh, untuk membina harapan yang lebih baik untuk mereka dan kehidupan mereka. Kami hanya orang asing yang singgah selama 5 jam dalam hidup mereka.
Habis program, saya hampir menitiskan air mata melihat lantai yang penuh dengan sampah.
Tetapi ucapan terima kasih 100 orang pelajar di baris hadapan, ada yang muka merah padam memohon maaf bagi pihak kawan-kawan mereka, dan semua saling memberi penghargaan di hujung program, mengubat rasa letih kami.
Mujurlah malam itu kami dijamu gulai tempoyak ikan istimewa dari sungai oleh rakan yang tinggal berdekatan.
“Makan betul-betul. Lepaskan geram pada ikan itu. Cucuk matanya. Patahkan tulangnya!” kata kawan kami.
Mengusik, kerana mahu mentertawakan sahaja pengalaman ‘brutal’ siang tadi.
Mentertawakan nasihat adalah amalan jahiliah lagi keanak-anakan.
Maka, hindari rasa letih memberi nasihat, tumpukan perhatian kepada yang masih istiqamah dengan niat asal semua. Dalam kebisingan masyarakat yang tidak henti-henti bertelagah, berdebat dan memperlekehkan amalan nasihat menasihati, jangan sampai pendakwah patah hati.
Jangan kerana 300 buat bising, 100 yang mencari, kita tinggalkan.
Oleh itu berikanlah sahaja peringatan (wahai Muhammad, kepada manusia, dan janganlah berdukacita kiranya ada yang menolaknya), kerana sesungguhnya engkau hanyalah seorang Rasul pemberi ingatan. Bukanlah engkau seorang yang berkuasa memaksa mereka (menerima ajaran Islam yang engkau sampaikan itu). [Al-Ghashiyah 88: 21-22]
Teruskan melangkah, jangan berhenti.
Coretan ringkas yang sifatnya lebih kepada menasihati diri sendiri.
Previous Kucing Guru Bercerita Tentang Kebarangkalian Esokmu
Next Allah’s Blue Print for Success
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
24/04/2014 at 9:11 PM
AlhamdulillLah, terima kasih atas peringatan ini. Saya juga hampir trauma dan goyah keyakinan apabila berhadapan dengan situasi yang serupa. Rasa bersemangat balik… cewah
24/04/2014 at 10:48 PM
Ana rasa ustaz, pengalaman sebegini patut kita ceritakan kepada BADAR di sekolah-sekolah.
Ana dulu Presiden BADAR di MRSM Taiping. Dalam 700 orang pelajar dari tingakatan 4 dan 5, hanya sebahagian kecil sahaja yang tidak mahu mendengar tazkirah dan nasihat ketika sesi tazkirah di surau. Mungkin bilangannya tak sampai suku pun dalam 700 itu. Namun, runsing dengan bilangan yg kecil itu. Sedangkan, ramai lagi yang mahu mendengar nasihat yang diberikan.
Artikel yang baik untuk memberikan semangat kepada kita semua. Moga Allah tetapkan hati kita dalam berdakwah.
24/04/2014 at 11:40 PM
Inilh ‘pengalamn’ yg perlu setiap guru hadapi setiap hari. Tdk mudah mbentuk kemenjadian manusia.
Abdullah Zahidi b Ab Halim
25/04/2014 at 9:36 PM
Mengendalikan 150 orang pelajar setiap hari selama setahun memberi pengalaman yg sgt berharga. Permulaan rasa mcm diperbodohkan. Ingat sy ni “tuhan” yg boleh mengubah manusia hanya dgn bukaan mulut yg pertama….Hari demi hari sy tempuhi. Membuang rasa geram, diganti dgn usaha. Agar hati terus ceria dan gembira. Fokus pd yg sudi menerima agar hati terus kuat utk menempuh mrk yg xsudi menerima….Semoga sy tidak dituakan dgn masalah itu 🙂
27/04/2014 at 11:53 AM
pengalaman ringkas yang penuh dengan manfaat. Terima kasih atas perkongsian ini.
28/04/2014 at 2:37 AM
Amat terasa..melihat gelagat dan suasana yang ust gambarkan..Ana bermati-matian “Memerah” istighfar dalam kepanasan kejahilan dan kekeringan hati dalam merinduiNya di tepi dinding “sekolah” ini.(bukan mcm yahudi tu)..namun mengapa mata ini dilanda kemarau berpanjangan? Azab rasanya perbuatan mempermain2kan perasaan ini ustaz,,,tidak menyangka ia jd sebegini
01/05/2014 at 6:54 PM
Suatu “motivasi” yang amat baik d sebalik pengalaman pedih. Teruskan menyumbang buat mereka yang “100” ini…
20/05/2014 at 11:35 PM
amat kena dengan situasi saya sekarang
21/05/2014 at 1:01 PM
Tahniah buat ustaz…semoga ustaz akan terus diberikan kekuatan dalam membimbing anak bangsa…sesungguhnya individu yg dibelenggu keegoan adalah golongan yang rugi & semoga kita semua tergolong dalam golongan insan yang beruntung…amin 😉
22/05/2014 at 1:04 AM
situasi begini saya pernah melalui dahulu..
tahniah buat ustaz kerana masih bersabar melayan karenah mereka
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved